Vakansieplekke SA - ATKV-Hartenbos
ATKV-Hartenbos lê op die wêreldbekende Tuinroete tussen Kaapstad en Port Elizabeth, ongeveer 8 km van Mosselbaai en 40 km van George-lughawe. Sakpas-gesinsvakansies by die see is moontlik met ATKV-Hartenbos se verskillende akkommodasieopsies waar jy per eenheid en nie per persoon betaal nie. Voeg hierby 'n magdom aktiwiteite en ontspanningsgeriewe, 'n restaurant, kitskos-afdeling en geriefswinkel en jy het alles wat jou hart begeer. Ook die ideale basis vanwaar mens jou vakansie verder kan inkleur met besoeke aan talle toeriste-aantreklikhede in die omgewing.
SDDie ATKV-Hartenbos-museum bied 'n terugblik op die Groot Trek. Die jongste toevoeging tot die museum is die Hartenbos-kamer wat die geskiedenis van die dorp uitbeeld. Hartenbos se unieke wandelroete al langs die strand bestaan uit marmerblokke met uittreksels van die werke van 16 digters uit verskillende tydperke van die afgelope eeu se Afrikaanse digkuns. Al die gedigte het die see as onderwerp.